Tisztelt Adatigénylő!

2026. július 10-én küldött közérdekű adatigénylésére az alábbi tájékoztatást adjuk:

Előzetesen szeretnénk tájékoztatni, hogy Óbuda-Békásmegyer Önkormányzat hivatalos közösségi médiás kommunikációs csatornái az Óbuda-Békásmegyer Önkormányzat FB-oldal, az Óbuda-Békásmegyer Polgármesteri Hivatal X-oldal, a Óbuda-Békásmegyer Önkormányzat Insta-fiók, valamint az Óbuda-Békásmegyer Önkormányzat YT-csatorna, míg az obuda.hu a hivatalos honlap. Ezeket a felületeket kivétel nélkül a Kommunikációs Osztály munkatársai kezelik.
Fentieken túl azonban minden olyan intézmény, szervezet és cég, amely az Óbuda-Békásmegyer Önkormányzathoz tartozik, saját maga kommunikál, a saját ügyeiről és feladatairól, a saját munkatársai által, a saját közösségi médiás csatornáin. Többek között igaz ez az Esernyős Óbudai Kulturális és Sport Nonprofit Kft-re, az Óbudai Kulturális Központ Nonprofit Kft-re, az Óbudai Társaskörre, az Óbudai Múzeumra, a Goldberger Textilipari Gyűjteményre, az Óbudai Platán Könyvtárra, az Óbudai Szociális Szolgáltató Intézményre, a Szent Margit Rendelőintézet Nonprofit Kft-re, az Óbudai Rehabilitációs és Foglalkoztatási Központra, az Óbudai Családi Tanácsadó és Gyermekvédelmi Központra, az Óbudai Egyesített Bölcsődékre, az Óbudai Vagyonkezelő Nonprofit Zrt-re, az Óbuda-Békásmegyer Városfejlesztő Nonprofit Kft-re, az Óbuda-Békásmegyer Közterület-felügyeletre, az Óbudai Parkolási Nonprofit Kft-re, a Költségvetési Szerveket Kiszolgáló Intézményre, az Óbuda-Békásmegyer Védőnői Szolgálatára, az óbudai óvodákra, valamint az Óbuda-Békásmegyer Piac Igazgatóságra is.
Ezt az önállóságot a szakmai alapokon nyugvó, átlátható kommunikáció alapfeltételének tartjuk, mert hiszünk abban, hogy az adott intézmények, szervezetek és cégek tudják a legjobban, hogy mit és hogyan érdemes kommunikálniuk a működésükről. Ezen felül az Önkormányzat tulajdonában álló gazdasági társaságok, szervezetek önálló jogi személyek, így az Önkormányzat/Polgármesteri Hivatal nem minősül adatkezelőnek, ezért ezekre az adatokra vonatkozóan kérjük, hogy fent említett jogi személyeket szíveskedjen közvetlenül megkeresni.

A polgármester, alpolgármesterek közösségi média fiókjait –akinek van- saját maguk kezelik.
Az Ön által kért adatok tehát csak az Önkormányzat hivatalos kommunikációs csatornáinak esetében vannak a birtokunkban, ezekkel kapcsolatosan konkrét kérdéseire az alábbi válaszokat adjuk:
1. 
Óbuda-Békásmegyer Önkormányzat FB-oldala
Óbuda-Békásmegyer Polgármesteri Hivatal X-oldal
Óbuda-Békásmegyer Önkormányzat Insta-fiók
Óbuda-Békásmegyer Önkormányzat YT-csatornája
Óbuda.hu

2.

Fent hivatkozott felületeket a Társadalmi Kapcsolatok Főosztály alá tartozó Kommunikációs Osztály munkatársai kezelik.

3-4.
Az Óbuda-Békásmegyer Önkormányzat FB-oldal kezelői csak olyan kommenteket törölhetnek, amelyek
· gyűlöletkeltőek vagy erőszakra uszítanak;
· sértik mások emberi méltóságát;
· személyeskedő, megalázó, fenyegető vagy zaklató tartalmúak;
· valamely személyt vagy csoportot származása, nemzetisége, etnikai hovatartozása, vallása, világnézete, politikai meggyőződése, neme, életkora, fogyatékossága, szexuális irányultsága vagy egyéb védett tulajdonsága miatt gyaláznak vagy gyűlölet tárgyává tesznek;
· obszcén vagy közízlést súlyosan sértő kifejezéseket tartalmaznak;
· jogszabályba ütköznek, illetve spamnek vagy megtévesztő tartalomnak minősülnek.
A hozzászólások moderálása kizárólag a fenti elvek alapján történik, a vélemény politikai vagy világnézeti tartalmától függetlenül. A szabályok ismételt vagy súlyos megsértése esetén a felhasználó kizárható az oldalról.

5.
A Facebook professzionális irányítópultjába beépített „Tiltott felhasználók” (Banned users) listájának kiadása nyilvánvalóan sértené a személyes adatok védelmét, hiszen ezen felhasználók nem járultak hozzá, hogy neveiket kiadjuk. A kezelőfelület ezen túl sem számszerű összesítést, sem statisztikát nem vezet, így nem áll rendelkezésre ez az adat.
6.
Ezen adatot tartalmazza a „Tevékenységnapló” (Activity log) menüpont. Mivel itt egy összesített szám szerepel, nevek és profilképek nem, ennek kiadása nem sért személyes adatot. Az adatigénylés teljesítésének érdekében készítettünk róla egy képernyőfotót, időkorlát beállítása nélkül (tehát ez az összes):

7.
Az oldal kezelői, tehát a Kommunikációs Osztály munkatársai.

8.
Sem a törölt/elrejtett hozzászólásokról, sem a kitiltással sújtott felhasználókról nem vezet a hivatal/Önkormányzat nyilvántartást
9.
Ha egy felhasználó jogtalannak érzi hozzászólása elrejtését/törlését vagy az oldalról való kitiltását, azt természetesen bármely kommunikációs csatornán jelezheti az oldal kezelői felé. Ez már számos esetben előfordult, ahogy az is, hogy a történtek mérlegelése után az oldal kezelői feloldották a tiltást egyes, ilyen megkereséssel élő felhasználók esetében. (A moderációs elvekbe ütköző hozzászólásokat azonban semmilyen esetben nem tesszük közzé megkeresés hatására sem, hiszen a moderációs elvek megsértése miatt kerültek törlésre/elrejtésre.)

10. 
A Kommunikációs Osztály nem vezet erre vonatkozó statisztikát. Ha egy hozzászólás akár csak egyetlen pontban is sérti moderációs elveinket, akkor törlésre/elrejtésre kerül, a szabályok súlyos vagy ismétlődő megsértése esetén pedig a felhasználó kizárható az oldalról. (Moderációs elvek lásd: 3-4)

11.
Az oldalt a Kommunikációs Osztály munkatársai kezelik és organikus elérésre törekszenek: nem volt az oldalon hirdetés sem 2023-ban, sem 2024-ben, sem 2025-ben, sem az azóta eltelt időszakban.
Zárásként szeretnénk hangsúlyozni, hogy amikor azt kommunikáljuk, hogy az otthonunk Óbuda-Békásmegyer, akkor azt nagyon komolyan gondoljuk, és továbbra is arra fogunk biztatni mindenkit, hogy ha kérdése, problémája, kritikája van, akkor írjon, szóljon hozzá, mondja el a véleményét – természetesen a moderálási elvek betartása mellett!

Tisztelettel,

Budapest Főváros III. Kerület,
Óbuda-Békásmegyeri Polgármesteri Hivatal

miveleteket.

